kalixlouiis/myanmar-wikipedia-corpus huggingface dataset:
ငါဘုရားသည်လည်း ဣဒ္ဓိပါဒ် လေးပါးကို ဘာဝိတအစရှိသော အရှိန်အဟုန်ဖြစ်အောင် ပွားများထားခြင်းကြောင့် အာယုကပ်, ကပ္ပါဝသေသအထိ တည်နေနိုင်သည်။
ဤသို့ ထင်ရှားသိသာစွာ နိမိတ်အရိပ်အယောင်ကို သုံးကြိမ်တိုင်တိုင် မိန့်ကြားသမှု ပြုပါသော်လည်း အရှင်အာနန္ဒာသည် ဘုရားရှင်၏ အလိုတော်ကိုသိရှိခြင်းငှာ မတတ်နိုင်အောင် မာရ်နတ် လှည့်ပတ်ထားသဖြင့် “တိဋ္ဌတု ဘန္တေ ဘဂဝါ ကပ္ပံ၊ တိဋ္ဌတု သုဂတော ကပ္ပံ ဗဟုဇနဟိတာယ ဗဟုဇနသုခါယ လောကာနုကမ္မာယ အတ္ထာယ ဟိတာယ သုခါယ ဒေဝမနုဿာနံ”ဟု ဘုရားရှင်အား မလျှောက်ထားမိပါ။
ဘုရားရှင် မိန့်ကြားတော်မူချက်အရ အရှင်အာနန္ဒာ ထွက်ခွါသွားပြီး မကြာမီ ပါပိမမာရ်နတ် ရောက်ရှိလာပြီး “ပရိနိဗ္ဗာတု ဒါနိ ဘန္တေ ဘဂဝါ၊ ပရိနိဗ္ဗာတု သုဂတော၊ ပရိနိဗ္ဗာနကာလော ဒါနိ ဘန္တေ ဘဂဝတော ဘာသိတာ ခေါ ပနေသာ ဘန္တေ ဘဂဝတာ ဝါစာ န တာဝါဟံ-ဘဂဝတော”ဟု ပရိနိဗ္ဗာန် ပြုတော်မူရန် လျှောက်ထားပုံ၊ ဘုရားရှင်က ဤနေ့မှ(၃)လကြာလျှင် ပရိနိဗ္ဗာန်ပြုတော့မည်ဟု မိန့်ကြားတော်မူပြီး၊ စာပါလစေတီ၌ သတိ, သမ္ပဇဉ် ယှဉ်လျှက် အာယုသင်္ခါရကို လွှတ်တော်မူပုံ၊ မဟာဘူမိစာလဖြစ်ပုံ၊ ဘုရားရှင် ဥဒါန်းကျူးရင့်တော်မူပုံကို ဟောတော်မူသည့်သုတ်။
ဤသုတ်တော်၌ ဘုရားရှင်က သူတော်ကောင်းတရား သာသနာတော်နှင့် ဆက်စပ်၍ ဘိက္ခု၊ ဘိက္ခုနီ၊ ဥပါသက၊ ဥပါသိကာ ပရိသတ်တို့၌ ပြည့်ဝရမည့် ရှိနေရမည့် အရည်အချင်းများ၊ သာသနာတော်နှင့် ဆက်စပ်၍ လုပ်ဆောင်ရမည့် လုပ်ဆောင်ချက်များကို မာရ်နတ်အား အပြည့်အစုံ မိန်ကြားတော်မူခဲ့ပါသည်။
ဗုဒ္ဓမြတ်စွာ၏ သာဝကပရိသတ်လေးပါးတို့ ပြည့်စုံရမည့် အရည်အချင်းများ လုပ်ဆောင်ရမည့်လုပ်ငန်းများကို ပီပီပြင်ပြင် တက်ညီလက်ညီ လုပ်ကိုင်ဆောင်ရွက် ကြပါက သူတော်တရား သာသနာတော်မြတ် လောကအတွင်း ထွန်းလင်းနေပြီး ဗဟုဇနဟိတ, ဗဟုဇနသုခ, ဒေဝမနုဿာနံ အတ္ထာယ ဟိတာယ သုခါယ ဖြစ်နေမည်ဖြစ်ပါသည်။
အဋ္ဌကထာ၌ နိသီဒဟူသည် စမ္မက္ခဏ္ဍ၊ ဣဒ္ဓိပါဒ်ကို အစွမ်းသတ္တိ ထူးရှိအောင် ပွားများရမည့်ပုဒ်များအဖွင့်၊ ကပ္ပ၊ ကပ္ပါဝသေသအဖွင့်၊ ဘဒ္ဒကပ် ပတ်လုံး တည်နေနည်း၊ ကပ္ပ, ကပ္ပါဝသေဝတို့ပတ်လုံး ဘုရားရှင်မတည်နေခြင်း အကြောင်း၊ မာရပရိယုဋ္ဌိတစိတ္တ၊ မာရအဖွင့်၊ မာရ၏ ဝေဝစန၊ ဘုရားရှင်အား ပရိနိဗ္ဗာန်စံဖို့ရန် သတ္တသတ္တာဟကာလ၏ အဋ္ဌမသတ္တာဟကာလကပင် မာရ်နတ် လျှောက်ထားခဲ့ပုံ၊ သာဝကများ၌ ဘုရားရှင်လိုလားတော်မူသည့် ပြည့်ဝရမည့် အရည်အချင်းနှင့် ဆောင်ရွက်ရမည့် လုပ်ငန်းပြပုဒ်များအဖွင့်၊ အာယုသင်္ခါရ လွှတ်တော်မူပုံ ဖွင့်ပြချက်၊ ဒေဝဒုန္ဒုဘိယောဖလိံသု-အဖွင့်၊ ဥဒါန်းဂါထာတော် အဖွင့်တို့ကို ပြည့်ပြည့်စုံစုံ ဖွင့်ပြထားပါသည်။
ဋီကာ၌ ဥဒေနစေတီအဖွင့်၊ ဣဒ္ဓိပါဒ်ပွားများရမည့် ပုဒ်များအဖွင့်၊ အာယုပ္ပမာဏနှင့်ဆက်စပ်၍ မဟာသီဝထေရ်၏ မိန့်ဆိုချက်၊ ပရိယုဋ္ဌိတစိတ္တအဖွင့် ဝိပလ္လာသလေးပါး၊ မာရနှင့် ပရိယာယ်ပုဒ်များအဖွင့်၊ အဋ္ဌမသတ္တာဟ၊ တိပိဋက၊ သာဝကဂုဏ်ပုဒ်များ၊ သတိ, ပညာ၊ ပထဝီကမ္ပန၊ ပီတိဝေဂ၊ ဥဒါနဂါထာ-အစရှိ သည်တို့ကို ဖွင့်ပြထားပါသည်။
သံ၊မြန်၊၃၊၂၂၄။
သံ၊ဋ္ဌ၊၃၊၂၈၂။
သံ၊ဋီ၊၂၊၅၀၃။
-သံယုတ္တနိကာယ၊ မဟာဝဂ္ဂသံယုတ္တ၊ ၇-ဣဒ္ဓိပါဒသံယုတ္တ၊ ၁-စာပါလဝဂ္ဂ၊ ပဌမသုတ်။
ဣဒ္ဓိပါဒ်လေးပါးတို့ကို ပွားများအပ်, ကြိမ်ဖန်များစွာ အလေ့အလာပြုအပ်သည် ရှိသော် (သံသရာဟူသော) ဤမှာဖက်ကမ်းမှ (နိဗ္ဗာန်ဟူသော) ထိုမှာဖက်ကမ်းသို့ သွားရောက်ခြင်းငှာ ဖြစ်ကုန်၏-ဟု ဟောတော်မူသည့်သုတ်။
-သံယုတ္တနိကာယ၊ မဟာဝဂ္ဂသံယုတ္တ၊ ၇-ဣဒ္ဓိပါဒသံယုတ္တ၊ ၁-စာပါလဝဂ္ဂ၊ ပဉ္စမသုတ်။
ဣဒ္ဓိပါဒ်လေးပါးကို ပွားများကြ, ကြိမ်ဖန်များစွာ အလေ့အလာပြုကြပြီးသော သမဏဗြာဟ္မဏများ၊ ပြုလတ္တံ့ သမဏဗြာဟ္မဏများ၊ ပြုနေဆဲ သမဏဗြာဟ္မဏများသည် ဣဒ္ဓိ တစိတ်တဒေသကိုပြီးစီးစေကြပုံနှင့် ဣဒ္ဓိပါဒ်လေးပါးတို့ကို ဟောတော်မူသည့်သုတ်။
အဋ္ဌကထာ၌-ဣဒ္ဓိပဒေသဟူသည် မဂ်ဉာဏ်သုံးပါးနှင့် ဖိုလ်ဉာဏ်သုံးပါး ဖြစ်ပုံ ဖွင့်ပြထားပါသည်။
-သံ၊၃၊၂၃၄-၅။
သံ၊မြန်၊၃၊၂၃၇-၈။
သံ၊ဋ္ဌ၊၃၊၂၈၆-၈။
သံ၊ဋီ၊၂၊၅၁၀-၃။
-သံယုတ္တနိကာယ၊ မဟာဝဂ္ဂသံယုတ္တ၊ ၇-ဣဒ္ဓိပါဒသံယုတ္တ၊ ၂-ပါသာဒ ကမွနဝဂ္ဂ၊ တတိယသုတ်။
ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးနေတော်မူစဉ် သမ္မပ္ပဓာန်ကိစ္စကို ပြီးစီးစေနိုင်သော ဣဒ္ဓိနှင့် ဣဒ္ဓိပါဒဓမ္မတို့ကို ရဟန်းတို့အား အသီးသီးဝေဖန်၍ ဘုရားရှင် ဟောကြားတော်မူသည့်သုတ်။
အဋ္ဌကထာ, ဋီကာတို့၌ မှတ်သားဖွယ် အဓိပ္ပါယ်များကို အကျယ်ဖွင့်ပြတော်မူထားပါသည်။
-သံ၊၃၊၂၄၁-၂။
သံ၊မြန်၊၃၊၂၄၄-၅။
-သံယုတ္တနိကာယ၊ မဟာဝဂ္ဂသံယုတ္တ၊ ၇-ဣဒ္ဓိပါဒသံယုတ္တ၊ ၂-ပါသာဒကမ္ပနဝဂ္ဂ၊ နဝမသုတ်။
ဣဒ္ဓိ၊ ဣဒ္ဓိပါဒ၊ ဣဒ္ဓိပါဒဘာဝနာ၊ ဣဒ္ဓိပါဒဘာဝနာဂါမိနီပဋိပဒါတို့ကို အကျယ် ဟောတော်မူသည့်သုတ်။
-သံ၊၃၊၂၄၆-၈။
သံ၊မြန်၊၃၊၂၄၉-၂၅၀။
သံ၊ဋ္ဌ၊၃၊၂၉၁-၂။
သံ၊ဋီ၊၂၊၅၁၄-၅။
-သံယုတ္တနိကာယ၊ မဟာဝဂ္ဂသံယုတ္တ၊ ဣဒ္ဓိပါဒသံယုတ္တ၊ အယောဂုဠဝဂ္ဂ။
အရှင်အာနန္ဒာက ဘုရားရှင်အား “မနောမယနိမ္မိတကာယ, ရူပကာယဖြင့် ဗြဟ္မာဘုံသို့ တန်ခိုးတော်ဖြင့် ကြွတော်မူဘူးပါသလော” ဟု မေးလျှောက်ထားမှုနှင့်စပ်၍ ဘုရားရှင်က “တနေ့ပတ်လုံး ပူလောင်နေသော သံတွေခဲ, ဝါဂွမ်းဥပမာတို့ဖြင့် ဣဒ္ဓိဝိဓအဘိညာဏ်၏ ဝိကုဗ္ဗနိဒ္ဓိအကြောင်းကို ရှင်လင်း၍ ဟောတော်မူသည့်သုတ်။
အဋ္ဌကထာ, ဋီကာတို့၌ -“ဩမာ” ပုဒ်ကို မှတ်သားဖွယ် ဖွင့်ပြချက် ပါ ရှိပါသည်။
သံ၊မြန်၊၃၊၂၆၉။
-သံယုတ္တနိကာယ၊ မဟာဝဂ္ဂသံယုတ္တ၊ ၈-အနုရုဒ္ဓသံယုတ္တ၊ ဒုတိယဝဂ္ဂ၊ တေရသမသုတ်။
သတိပဋ္ဌာန်လေးပါးတို့ကို ပွားများအပ် ကြိမ်ဖန်များစွာ အလေ့အလာပြုအပ်သောကြောင့် ဝိသုဒ္ဓ, အတိက္ကန္တမာနုသက ဒိဗ္ဗစက္ခုအဘိညာဉ်ဉာဏ်ဖြင့် စုတေ နေဆဲ, ပဋိသန္ဓေနေပြီးကာစ သတ္တဝါတို့ကို မိမိမြင်နိုင်ပုံ၊ ထိုထိုကုသိုလ်ကံ အကုသိုလ်ကံအားလျော်စွာ ထိုထိုဘုံဘဝ၌ ကပ်ရောက်ဖြစ်နေသော သတ္တဝါတို့ကို မိမိ မြင်သိနိုင်သည်ဟု ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ အရှင်အနုရုဒ္ဓါမထေရ်က ရဟန်းတို့အား ဟောကြားတော်မူသည့်သုတ်။
-သံ၊၃၊၂၆၄၊ သံ၊မြန်၊၃၊၂၆၉။
-သံယုတ္တနိကာယ၊ မဟာဝဂ္ဂသံယုတ္တ၊ ၈-အနုရုဒ္ဓသံယုတ္တ၊ ဒုတိယဝဂ္ဂ၊ ဒွါဒသမသုတ်။
ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးနေတော်မူစဉ် “သတိပဋ္ဌာန်လေးပါးတို့ကို ပွားများအပ်, ကြိမ်ဖန်များစွာ အလေ့ အလာပြုအပ်သည်၏အဖြစ်ကြောင့် ပုဗ္ဗေနိဝါသာနုဿတိအဘိညာဉ်ဖြင့် ပုဗ္ဗေနိဝါသကို အဖန်ဖန်အောက်မေ့တော်မူနိုင်၏”ဟု ရဟန်းတို့အား အရှင်အနုရုဒ္ဓါထေရ် ဟောကြားတော်မူသည့်သုတ်။
(၁၃)သုတ် ရှိပါသည်။
-သံယုတ္တနိကာယ၊ မဟာဝဂ္ဂသံယုတ္တ၊ ၈-အနုရုဒ္ဓသံယုတ္တ၊ ဒုတိယဝဂ္ဂ၊ ဧကာဒသမသုတ်။
သတိပဋ္ဌာန်လေးပါးတရားတို့ကို ပွားများခြင်း ကြိမ်ဖန်များစွာ အလေ့အလာ ပြုခြင်းကြောင့် ဈာန ဝိမောက္ခ သမာဓိ သမာပတ္တိ သံကိလေသ ဝေါဒါနဝုဋ္ဌာနတို့ကို မှန်ကန်သည့်အတိုင်း ကွဲကွဲပြားပြား သိနိုင်၏ဟု ရဟန်းတို့အား အရှင်အနုရုဒ္ဓါ မထေရ် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ ဟောတော်မူသည့်သုတ်။
-သံ၊၃၊၂၆၈။
သံ၊မြန်၊၃၊၂၇၁။
-သံယုတ္တနိကာယ၊ မဟာဝဂ္ဂသံယုတ္တ၊ ၉-ဈာနသံယုတ္တ၊ ၁-ဂင်္ဂါပေယျာလဝဂ္ဂ၊ ပဌမ ... ဒွါသမသုတ်။
ဂင်္ဂါမြစ်သည် အရှေ့ဖက်သို့ ညွတ်ယိမ်းကိုင်းရှိုင်း စီးဆင်းသွားသကဲ့သို့ ရူပါဝစရဈာန်လေးပါးတို့ကို ပွားများသည်ရှိသော် ကြိမ်ဖန်များစွာ အလေ့အလာ , ပြုအပ်သည်ရှိသော် နိဗ္ဗာန်သို့ ညွတ်လိမ်းကိုင်းရှိုင်းလေတော့၏ဟု ဈာန်တစ်ပါးစီ တစ်ပါးစီ ဖြစ်စေပုံ ပွားများပုံကို ရဟန်းတို့အား ဘုရားရှင် ဟောတော်မူသည့်သုတ်။
-သံယုတ္တနိကာယ၊ မဟာဝဂ္ဂသံယုတ္တ၊ ၈-အနုရုဒ္ဓသံယုတ္တ၊ ဒုတိယဝဂ္ဂ၊ ဒသမသုတ်။
သတိပဋ္ဌာန်လေးပါးတို့ကို ပွားများ, ကြိမ်ဖန်များစွာ အလေ့အလာပြုခြင်းကြောင့် အခြားပုဂ္ဂိုလ်သတ္တဝါတို့၏ ဣန္ဒြေအနုအရင့်ကို ဟုတ်တိုင်းမှန်စွာ သိနိုင်၏-ဟု အရှင်အနုရုဒ္ဓါထေရ်က ရဟန်းတို့အား သာဝတ္ထိမြို့ ဇေတဝန်ကျောင်းတော်၌ ဟောတော်မူသည့်သုတ်။
-သံယုတ္တနိကာယ၊ မဟာဝဂ္ဂသံယုတ္တ၊ နဝမသုတ်။
အရှင်အနရုဒ္ဓါ ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် သတိပဋ္ဌာန်လေးပါးကို ပွားများခြင်း ကြိမ်ဖန်များစွာ အလေ့ အလာ ပြုလုပ်ခြင်းကြောင့် သတ္တဝါတို့၏ အမျိုးမျိုးသော နှလုံးသွင်းခြင်းကို ဟုတ်တိုင်း မှန်စွာ သိနိုင်၏ဟု ရဟန်းတော်များအား အရှင်အနုရုဒ္ဓါ ဟောတော်မူသည့်သုတ်။
-သံယုတ္တနိကာယ၊ မဟာဝဂ္ဂသံယုတ္တ၊ ၈-အနုရုဒ္ဓသံယုတ္တ၊ ၂-ဒုတိယဝဂ္ဂ၊ အဋ္ဌမသုတ်။
အရှင်အနုရုဒ္ဓါ ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် သတိပဋ္ဌာန်လေးပါးကို ပွားများအပ် ကြိမ်ဖန်များစွာ အလေ့ အလာပြုအပ်သည်၏အဖြစ်ကြောင့် အနေကဓာတု နာနာဓာတုလောကကို အမှန် အတိုင်း သိတော်မူနိုင်၏ဟု ရဟန်းတို့အား အရှင်အနုရုဒ္ဓါ ဟောတော်မူသည့်သုတ်။
-သံယုတ္တနိကာယ၊ မဟာဝဂ္ဂသံယုတ္တ၊ ၈-အနုရုဒ္ဓသံယုတ္တ၊ ဒုတိယဝဂ်၊ နဝမသုတ်။
“ငါ့ရှင်တို့ ဤသတိပဋ္ဌာန်လေးပါးတို့ကို ပွားများခြင်း, ကြိမ်ဖန်များစွာ ပြုလုပ် ခြင်းကြောင့် အတိတ်, အနာဂတ်, ပစ္စုပ္ပန်ဖြစ်သော ဆောက်တည် (ပြုလုပ်)ထားသော ကံတရားတို့၏ အကျိုးဝိပါက်ကို အရာအားလျော်စွာ, အကြောင်းအားလျော်စွာ အမှန် အတိုင်းသိ၏”ဟု အရှင်အနုရုဒ္ဓါမထေရ်မြတ်က ရဟန်းတို့အား ဟောကြားတော်မူသည့်သုတ်။
-သံ၊၃၊၂၆၅-၆။
သံ၊မြန်၊၃၊၂၆၇-၈။
-သံယုတ္တနိကာယ၊ မဟာဝဂ္ဂသံယုတ္တ၊ ၈-အနုရုဒ္ဓသံယုတ္တ၊ ဒုတိယဝဂ်၊ စတုတ္ထသုတ်။
သတိပဋ္ဌာန်တရားလေးပါးတို့ကို ပွားများအပ်၊ ကြိမ်ဖန်များစွာ အလေ့အလာ ပြုအပ်သည်၏အဖြစ်ကြောင့် တစ်ပါးတခြားသော သတ္တဝါ, ပုဂ္ဂိုလ်တို့၏ သရာဂ အစရှိသောစိတ်ကို မိမိစိတ်ဖြင့် ပိုင်းခြား၍သိနိုင်၏ဟု ရဟန်းတို့အား အရှင်အနုရုဒ္ဓါ မထေရ် ကောသလနိုင်ငံ၊ သာဝတ္ထိမြို့၊ ဇေတဝန်ကျောင်းတော်၌ ဟောတော်မူသည့်သုတ်။
-သံ၊၃၊၂၆၅။
သံ၊မြန်၊၃၊၂၆၇။
-သံယုတ္တနိကာယ၊ မဟာဝဂ္ဂသံယုတ္တ၊ ၈-အနုရုဒ္ဓသံယုတ္တ၊ ဒုတိယဝဂ္ဂ၊ တတိယသုတ်။
သတိပဋ္ဌာန်လေးပါးတို့ကို ပွားများအပ် ကြိမ်ဖန်များစွာ အလေ့အလာ ပြုအပ်သောကြောင့် ဝိသုဒ္ဓ, အတိက္ကန္တမာနုသက ဒိဗ္ဗသောတအဘိညာဉ်ဉာဏ်ဖြင့် ဒိဗ္ဗ, မာနုသ, ဒူရ, သန္တိက သဒ္ဒါရုံတို့ကို မိမိကြားသိ နိုင်ကြောင်းကို သမ္ဗဟုလရဟန်းတို့အား ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ အရှင်အနုရုဒ္ဓါမထေရ် ဟောကြားတော်မူသည့်သုတ်။
-သံယုတ္တနိကာယ၊ မဟာဝဂ္ဂသံယုတ္တ၊ ၈-အနုရုဒ္ဓသံယုတ္တ၊ ဒုတိယဝဂ္ဂ၊ ဒုတိယသုတ်။
သတိပဋ္ဌာန်လေးပါးကို ပွားများ, ကြိမ်ဖန်များစွာ အလေ့အလာပြုခြင်းကြောင့် ဣဒ္ဓိဝိဓအဘိညာဏ်ကိုရခဲ့ပုံကို သာဝတ္ထိမြို့ ဇေတဝန်ကျောင်းတော်၌ အရှင်အနုရုဒ္ဓါက သမ္ဗဟုလရဟန်းတို့အား ဟောတော်မူသည့်သုတ်။
သံ၊မြန်၊၃၊၂၆၆-၇။
-သံယုတ္တနိကာယ၊ မဟာဝဂ္ဂသံယုတ္တ၊ ၈-အနုရုဒ္ဓသံယုတ္တ၊ ဒုတိယဝဂ်၊ ပဌမသုတ်။
ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးနေတော်မူသောအခါ အရှင်အနုရုဒ္ဓါအား “အဘယ်တရားများကို ပွားများခြင်းကြောင့် အရှင်အနုရုဒ္ဓါသည် မဟာဘိညပုဂ္ဂိုလ်ဖြစ်ပါသနည်း”ဟု မေးလျှောက်သော သမ္ဗဟုလ ရဟန်းတို့အား အရှင်အနုရုဒ္ဓါမထေရ်က သတိပဋ္ဌာန်တရားလေးပါးကို ပွားများခဲ့ခြင်းကြောင့် ကပ္ပါတစ်ထောင်အထိ သိမြင်နိုင်သော မဟာဘိညပုဂ္ဂိုလ်ဖြစ်ကြောင်း”ကို ဟောတော်မူသည့်သုတ်။
-သံ၊၃၊၂၆၄။
သံ၊မြန်၊၃၊၂၆၆။
-သံယုတ္တနိကာယ၊ မဟာဝဂ္ဂသံယုတ္တ၊ ၈-အနုရုဒ္ဓသံယုတ္တ၊ ၁-ရဟောဂတဝဂ္ဂ၊ ဒသမသုတ်။
အရှင်အနုရုဒ္ဓါ ကောသလနိုင်ငံ အန္ဓဝန်တောအုပ်အတွင်း၌ ပြင်းထန်ဆင်းရဲစွာ ဝေဒနာဒဏ်ကြောင့် ဂိလာနဖြစ်နေစဉ် သမ္ဗဟုလရဟန်းတို့ ရောက်ရှိလာကြပြီး မေးလျှောက်ကြသဖြင့် သတိပဋ္ဌာန်တရားလေးပါးတို့၌ စိတ်၏စွဲမြဲစွာတည်ရှိနေစဉ် ဖြစ်ပေါ်လာကုန်သော သာရီရိကဒုက္ခဝေဒနာတို့ ကုသိုလ်စိတ်ကို ကုန်လွန်စေ၍ မတည်နေနိုင်ပုံကို မိန့်ကြားတော်မူပြီး သတိပဋ္ဌာန်လေးပါးပွားများပုံ အသီးသီးကို သမ္ဗဟုလရဟန်းတို့အား အရှင်အနုရုဒ္ဓါ ဟောတော်မူသည့်သုတ်။
-သံ၊၃၊၂၆၃-၄။
သံ၊မြန်၊၃၊၂၆၅-၆။
သံ၊ဋ္ဌ၊၃၊၂၉၄။
သံ၊ဋီ၊၂၊၅၁၆။
-သံယုတ္တနိကာယ၊ မဟာဝဂ္ဂသံယုတ္တ၊ ၈-အနုရုဒ္ဓသံယုတ္တ၊ ၁-ရဟောဂတဝဂ္ဂ၊ နဝမသုတ်။
အရှင်သာရိပုတ္တရာနှင့် အရှင်အနုရုဒ္ဓါမထေရ်တို့ ဝေသာလီမြို့အနီး အမ္ဗပါလီ ဥယျာဉ်၌ သီတင်းသုံးနေစဉ် အရှင်သာရိပုတ္တရာထေရ်၏ မေးမြန်းချက် အရ အရှင်အနုရုဒ္ဓါထေရ်က “သတိပဋ္ဌာန် လေးပါးတို့၌ စွဲမြဲစွာတည်သော စိတ်ဖြင့် အချိန် များစွာ နေခြင်းကြောင့် စက္ခုအစရှိသော ဣန္ဒြေများ ကြည်လင်ပြီး၊ မျက်နှာအဆင်း သန့်ရှင်းကြည်လင်ပုံ အာသဝေါကင်းကွာ ရဟန္တာပုဂ္ဂိုလ်များ သတိပဋ္ဌာန်လေးပါး၌ စွဲမြဲစွာတည်သောစိတ်ဖြင့် အချိန်များစွာ နေကြပုံကို လျှောက်ထားပါသည်။
အရှင်သာရိပုတ္တရာထေရ်က အရှင်အနုရုဒ္ဓါထေရ်၏ ရဲရင့်ပြတ်သားလှသောစကားကို ကြားရ ခြင်းကြောင့် “အရတော်ပါပေစွ” ဟု မိန့်တော်မူပုံကို ပြဆိုသည့်သုတ်။
ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် တိပိဋကသူစိကျမ်း နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် တိပိဋက သုတ္တသူစိ ဝိဘာဝိနီ ဆက်စပ်ဖတ်ရှုရန် အမ္ဗပါလိသုတ် ကိုးကား Category:သံယုတ္တနိကာယ်။
-သံ၊၃၊၂၆၀-၁။
သံ၊မြန်၊၃၊၂၆၂-၃။
သံ၊ ဋ္ဌ ၃။
-သံယုတ္တနိကာယ၊ မဟာဝဂ္ဂသံယုတ္တ၊ ၈-အနုရုဒ္ဓသံယုတ္တ၊ ၁-ရဟောဂတဝဂ္ဂ၊ စတုတ္ထသုတ်။
ကောသလနိုင်ငံ၊ သာကေတမြို့ အနီး ကဏ္ဍကီတောအုပ်အတွင်း၌ အရှင်အနုရုဒ္ဓါ၊ အရှင်သာရိပုတ္တရာ၊ အရှင်မောဂ္ဂလာန်ထေရ်တို့ သီတင်းသုံးတော်မူနေကြစဉ် အရှင်သာရိပုတ္တရာ၏ မေးလျှောက်ထားချက်အရ ကျင့်ဆဲသေခရဟန်းသည် သတိပဋ္ဌာန်လေးပါးသို့ ကပ်ရောက်၍ နေထိုက်၏-ဟု သတိပဋ္ဌာန်တစ်ပါးစီ တစ်ပါးစီကို ဝေဖန်၍ အရှင်အနုရုဒ္ဓါ ဖြေဆိုသည့်သုတ်။
-သံ၊၃၊၂၆၁။
... ပဉ္စမသုတ်။
အထက်သုတ်နည်းအတိုင်း အရှင်သာရိပုတ္တရာ၏ မေးလျှောက်ထားချက်အရ ကျင့်ပြီးသော အသေခရဟန်းသည် သတိပဋ္ဌာန်လေးပါးသို့ ကပ်ရောက်၍ နေထိုင်ပုံကို အရှင်အနုရုဒ္ဓါ ဖြေဆိုသည့်သုတ်။
သံ၊မြန်၊၃၊၂၆၃-၄။
စတုတ္ထသုတ်တော်အတိုင်း အရှင်သာရိပုတ္တရာထေရ်၏ မေးလျှောက်ချက်အရ သတိပဋ္ဌာန်လေးပါးကို ပွားများခြင်းကြောင့် မြတ်သော အဘိညာဉ်ရှိသူဖြစ်ရပုံကို အရှင်အနုရုဒ္ဓါ ဖြေဆိုတော်မူသည့်သုတ်။
-သံ၊၃၊၃၁၈-၉။
သံ၊မြန်၊၃၊၃၂၀-၁။
-သံယုတ္တနိကာယ၊ မဟာဝဂ္ဂသံယုတ္တ၊ ၁၁-သောတာပတ္တိသံယုတ္တ၊ ၂-ရာဇကာရာမဝဂ္ဂ၊ အဋ္ဌမသုတ်။
ဗုဒ္ဓ, ဓမ္မ, သံဃာ့ဂုဏ်ရည်များ အဝေစ္စပသာဒဖြစ်အောင် ကြည်ညို ယုံကြည်သူ, အရိယကန္တသီလနှင့် ပြည့်စုံသူများသည် ကွယ်လွန်ပြီးနောက် နတ်ပြည်သို့ ရောက်နိုင်ပုံကို တာဝတိံသာနတ်တို့အား အရှင်မောဂ္ဂလ္လာန်ထေရ်က ဟောတော်မူရာ တာဝတိံသာနတ်တို့က ဤအတိုင်းဖြစ်ပါကြောင်းကို အရှင်မောဂ္ဂလ္လာန်ထေရ်အား လျှောက်ထားသည့်သုတ်။
-သံ၊၃၊၃၁၉-၃၂၀။
သံ၊မြန်၊၃၊၃၂၁-၂။
-သံယုတ္တနိကာယ၊ မဟာဝဂ္ဂသံယုတ္တ၊ ၁၁-သောတာပတ္တိသံယုတ္တ၊ ၂-ရာဇကာရာမဝဂ္ဂ၊ နဝမသုတ်။
-သံ၊၃၊၃၂၀-၁။
သံ၊မြန်၊၃၊၃၂၃-၄။
-သံယုတ္တနိကာယ၊ မဟာဝဂ္ဂသံယုတ္တ၊ ၁၁-သောတာပတ္တိသံယုတ္တ၊ ၂-ရာဇကာရာမဝဂ္ဂ၊ ဒသမသုတ်။
အထက်ပါ အဋ္ဌမသုတ်တော်အတိုင်း အရှင်မောဂ္ဂလ္လာန်ထေရ်က မိန့်ကြားသည်ကို တာဝတိံသာနတ်တို့က ပြန်လည်လျှောက်ထားသည့်သုတ်။
-သံ၊၃၊၃၁၇-၈။
သံ၊မြန်၊၃၊၃၁၉။
သံ၊ဋီ၊၂၊၅၃၂-၃။
-သံယုတ္တနိကာယ၊ မဟာဝဂ္ဂသံယုတ္တ၊ ၁၁-သောတာပတ္တိသံယုတ္တ၊ ၂-ရာဇကာရာမဝဂ္ဂ၊ ဆဋ္ဌသုတ်။
ဘုရားရှင် ကောသလနိုင်ငံ ... သီတင်းသုံးတော်မူစဉ် “မိမိစကားကို လေး စားကြည်ဖြူ၊ နာယူကြကုန်သော မိတ်ဆွေ၊ အဆွေခင်ပွန်း၊ ဆွေမျိုးသားချင်းတို့ကို ဗုဒ္ဓ, ဓမ္မ, သံဃ အဝေစ္စပသာဒ သမာဓိသံဝတ္တနိက အရိယကန္တသီလ-ဟူသောသောတာပတ္တိမဂ်ဉာဏ်ရကြောင်း တရားလေးပါးတို့ကိုဆောက်တည်စေအပ်၊ သက်ဝင်စေအပ်၊ စွဲမြဲစွာ တည်နေစေအပ်သောအားဖြင့် ချီးမြှောက်ကြရမည်”ဟု ရဟန်းတို့အား ဘုရားရှင်ဟောတော်မူသည့်သုတ်။
-သံ၊၃၊၃၁၈။
သံ၊မြန်၊၃၊၃၁၉-၃၂၀။
သံ၊ဋ္ဌ၊၃၊၃၁၆-၇။
သံ၊ဋီ၊၂၊၅၃၃။
ဘုရားရှင် ကောသလနိုင်ငံ ... သီတင်းသုံးတော်မူနေစဉ် “အထက်သုတ် ဒေသနာတော်အတိုင်း မိမိစကားကို လေးစားကြည်ဖြူ နာယူကြကုန် မိတ်ဆွေ၊ အဆွေခင်ပွန်း၊ ဆွေမျိုးသားချင်းတို့ကို အပါယ်လေးပါးသို့ မရောက်စေနိုင်သော ယင်းသောတာပတ္တိ မဂ်တရားလေးပါးတို့ကို မဟာဘုတ်လေးပါးတို့ သဘာဝပြောင်းလဲလျှင် ပြောင်းလဲနိုင်သော်လည်း လုံးဝပြောင်းလဲမှုမရှိအောင် ဆောက်တည်စေအပ်၊ သက်ဝင်စေအပ်၊ စွဲမြဲတည်အောင် ချီးမြှောက်ကြရမည်ဟု ရဟန်းတို့အား ဘုရားရှင် ဟောတော်မူသည့်သုတ်။
-သံ၊၃၊၃၁၇။
သံ၊မြန်၊၃၊၃၁၈-၉။
-သံယုတ္တနိကာယ၊ မဟာဝဂ္ဂသံယုတ္တ၊ ၁၁-သောတာပတ္တိသံယုတ္တ၊ ၂-ရာဇကာရာမဝဂ္ဂ၊ ပဉ္စမသုတ်။
ရတနာမြတ်သုံးပါးတို့၏ ဂုဏ်တော်များ၌ မတုန်မလှုပ် သက်ဝင်ကြည်ညိုခြင်း, အရိယကန္တသီလနှင့် ပြည့်စုံခြင်းဟူသော (အရည်အချင်း) ဓမ္မလေးပါးနှင့် ပြည့်စုံသော အရိယသာဝကသည် အလုံးစုံသော ဒုဂ္ဂတိဝိနိပါတဘေးကို ကောင်းစွာ လွန်မြောက်ပြီးသူဖြစ်၏ဟု ရဟန်းတို့အား ဘုရားရှင် ဟောတော်မူသည့်သုတ်။
အဋ္ဌကထာ၌ အလုံးစုံသော ဒုဂ္ဂတိဝိနိပါတဘေးဟူသော စကားရပ်ဖြင့် လူတို့တွင် အမျိုးယုတ်ညံ့ ဘုန်းကံနည်းပါး လူစဉ်မမီသောလူတို့နှင့်တကွ အပါယ် လေးပါးကို တားမြစ်ကြောင်း ဖွင့်ပြထားပါသည်။
သံ၊မြန်၊၃၊၃၁၈။
-သံယုတ္တနိကာယ၊ မဟာဝဂ္ဂသံယုတ္တ၊ ၁၁-သောတာပတ္တိသံယုတ္တ၊ ၂-ရာဇကာရာမဝဂ္ဂ၊ စတုတ္ထသုတ်။
ရတနာမြတ်သုံးပါး ဂုဏ်တော်များ၌ မတုန်မလှုပ် သက်ဝင် ကြည်ညိုခြင်း, အရိယကန္တသီလနှင့် ပြည့်စုံခြင်းဟူသော တရားလေးပါးတို့နှင့် ပြည့်စုံသော အရိယာ သာဝကသည် ဒုဂ္ဂတိဘေးအားလုံးတို့ကို လွန်မြောက် ပြီးသူဖြစ်၏ဟု ရဟန်းတို့အား ဘုရားရှင်ဟောတော်မူသည့်သုတ်။
-သံ၊၃၊၃၁၅-၆။
သံ၊မြန်၊၃၊၃၁၆-၈။
-သံယုတ္တနိကာယ၊ မဟာဝဂ္ဂသံယုတ္တ၊ ၁၁-သောတာပတ္တိသံယုတ္တ၊ ၂-ရာဇကာရာမဝဂ္ဂ၊ တတိယသုတ်။
အဿုတဝန္တပုထုဇဉ်ပုဂ္ဂိုလ်၏ အပါယ်ရောက်ကြောင်း ဗုဒ္ဓ၊ ဓမ္မ၊ သံဃတို့၌ မကြည်ညိုခြင်း၊ အကျင့်သီလမရှိခြင်းဟူသော တရားလေးပါးတို့ကို ပယ်ထားသော သုတဝန္တအရိယသာဝက၏ ဗုဒ္ဓ၊ ဓမ္မ၊ သံဃတို့၏ ဂုဏ်တော်တို့၌ မတုန်မလှုပ်သက်ဝင် ယုံကြည်ခြင်း အရိယကန္တသီလနှင့် ပြည့်စုံခြင်းဟူသော တရားလေးပါးတို့နှင့် ပြည့်စုံသော ပုဂ္ဂိုလ်ကို ဘုရားရှင်က “သောတာပန္န၊ အဝိနိပါတဓမ္မ၊ နိယတ၊ သမ္ဗောဓိပရာယန” ပုဂ္ဂိုလ်ဟု ဟောတော်မူကြောင်း အရှင်အာနန္ဒာမထေရ်က အရှင်သာရိပုတ္တရာထေရ် မေးခွန်းကို ဖြေကြားသည့်သုတ်။
-သံ၊၃၊၃၀၃-၄။
သံ၊မြန်၊၃၊၃၀၄-၈။
သံ၊ဋ္ဌ၊၃၊၃၀၉-၃၁၁။
သံ၊ဋီ၊၂၊၅၂၈-၉။
-သံယုတ္တနိကာယ၊ မဟာဝဂ္ဂသံယုတ္တ၊ ၁၁-သောတာပတ္တိသံယုတ္တ၊ ၁-ဝေဠုဒွါရဝဂ္ဂ၊ ဆဋ္ဌသုတ်။
ဘုရားရှင်ကောသလနိုင်ငံတော်အတွင်း ဒေသစာရီကြွတော်မူစဉ် လမ်းခရီး၌ ဣသိဒတ္တနှင့် ပုရာဏဟူသော လက်သမားဆရာတို့က “မြတ်စွာဘုရားသည် သာဝတ္ထိနေပြည်တော်မှ ကောသလနိုင်ငံတော်အတွင်း ကောသလနိုင်ငံမှ မလ္လနိုင်ငံ၊ မလ္လနိုင်ငံမှ ဝဇ္ဇီနိုင်ငံ၊ ဝဇ္ဇီနိုင်ငံမှ ကာသိနိုင်ငံ၊ ကာသိနိုင်ငံမှ မဂဓနိုင်ငံများသို့ ဒေသစာရီ ကြွတော်မူမည်။
ကြွတော်မူ၏ဟူသော သတင်းစကားကြားသိရသည့်အခါ မိမိတို့၌ “မြတ်စွာဘုရားသည် ငါတို့နှင့် ဝေးတော့မည်”ဟု မနှစ်မြို့ခြင်း၊ စိတ်မချမ်းသာခြင်း ဖြစ်ရပါကြောင်း၊ မဂဓနိုင်ငံအစရှိသည်တို့မှ သာဝတ္ထိမြို့တော်သို့ ဒေသစာရီကြွတော်မူ လာပြီဟူသော သတင်းကို ကြားသိရသည့်အခါ နှစ်လိုဝမ်းမြောက်ခြင်း ဖြစ်ရပါကြောင်း” လျှောက်ထားကြပါသည်။
ဘုရားရှင်က ထိုသို့အနတ္တမနတာ၊ ဒေါမနဿတာဖြစ်ကြရခြင်းသည် “ဃရာဝါသ၏ သမ္ဗာဓ ရဇာပထ”ကြောင့် ဖြစ်၏။
ပဗ္ဗဇ္ဇာသည် “အဗ္ဘောကာသ” ဖြစ်၏။
လက်သမားတို့ အပ္ပမာဒတရားနှင့် ပြည့်စုံထိုက်၏ဟု ဘုရားရှင်က မိန့်တော်မူပါသည်။
လက်သမားတို့က “ဃရာဝါသ သမ္ဗာဓထက် သမ္ဗာဓတရ၊ သမ္ဗာဓသင်္ခါတတရဖြစ်သော သမ္ဗာဓ” ရှိပုံကို ကောသလဘုရင်၏ ဥယျာဉ်တော် ထွက်ရာ အခါဖြစ်ပုံဖြင့် ဘုရားရှင်အား လျှောက်ထားကြပါသည်။
လက်သမားတို့ သင်တို့သည် ဗုဒ္ဓအဝေစ္စပသာဒ၊ ဓမ္မအဝေစ္စပသာဒ၊ သံဃေ အဝေစ္စပသာဒ၊ ဝိဂတမလမစ္ဆေရ ဒါနသံဝိဘာဂရတ-ဟူသော သောတာပန် အရိယာသာဝက၏ ဓမ္မလေးပါးတို့နှင့် ပြည့်စုံကြ၏။
ကောသလနိုင်ငံတော်အတွင်း၌ သင်တို့နှင့်တူသောသူ မည်မျှရှိသနည်းဟု ဘုရားရှင်က မိန့်တော်မူသည့်အခါ “လာဘာ နော ဘန္တေ” အစရှိသည်ဖြင့် ဘုရားရှင်အား လျှောက်ထားသည့်သုတ်။
အဋ္ဌကထာ, ဋီကာတို့၌ မဇ္ဈိမဒေသ၏ နိယတဖြစ်ပုံနှင့်တကွ ဖွင့်ဆိုသင့် သည်များကို ဖွင့်ဆိုထားပါသည်။
-သံ၊၃၊၂၃၃-၄။
သံ၊မြန်၊၃၊၂၃၆-၇။
-သံယုတ္တနိကာယ၊ မဟာဝဂ္ဂသံယုတ္တ၊ ၇-ဣဒ္ဓိပါဒသံယုတ္တ၊ ၂-ပါသာဒကမ္ပနဝဂ္ဂ၊ ဒုတိယသုတ်။
ဘုရားရှင် ကောသလနိုင်ငံ ... သီတင်းသုံးတော်မူစဉ် ရဟန်းတို့အား ဤသာသနာတော်၌ ရဟန်းသည် ဆန္ဒကိုမှီ၍ဖြစ်သောသမာဓိ အားထုတ်မှုအထူးကို ပြုပြင်စီရင်သောလုံ့လနှင့်ပြည့်စုံသော ဣဒ္ဓိပါဒ်ကိုပွားများ၏၊ ဤသို့ပွားများသည် ရှိသော် ငါ၏ဆန္ဒသည် အလွန်လည်းမတွန့်ဆုတ်၊ အလွန်လည်းမတက်ကြွလိမ့်လတ္တံ့။
အတွင်း၌လည်းမကြုံ -အပ၌လည်းမပျံ့လွင့်လိမ့်လတ္တံ့။
ရှေ့အဖို့နောက်အဖို့၊ အောက်အဖို့-အထက်အဖို့၊ နေ့အဖို့-ညဉ့်အဖို့တို့၌ အမှတ်သညာရှိသည်ဖြစ်၍ နေ၏။
ဤသို့မြှေးယှက်ခြင်းမရှိသော ပွင့်လင်းသောစိတ်ဖြင့် အရောင်အလင်းရှိလာ အောင် စိတ်ကိုပွားများ၏။
ဤအတူ ဝီရိယကိုမှီ၍ဖြစ်သော သမာဓိ အားထုတ်ခြင်းအထူးဖြစ်အောင် ပြုပြင်စီရင်သောလုံ့လနှင့်ပြည့်စုံသော ဣဒ္ဓိပါဒ်ကိုပွားများ၏။
စိတ်ကိုမှီ၍ဖြစ်သော ဝီမံသကိုမှီ၍ဖြစ်သောသမာဓိ အားထုတ်ခြင်းအထူးဖြစ်အောင် ပြုပြင်စီရင်သော လုံ့လနှင့်ပြည့်စုံသော ဣဒ္ဓိပါဒ်ကိုပွားများ၏။
... စိတ်ကိုပွားများ၏။
ဣဒ္ဓိပါဒ်လေးပါးတို့ကို ဤသို့ ပွားများအပေါ် အကြိမ်များစွာ အလေ့အလာပြုအပ်သည်ရှိသော် များသော အကျိုးရှိ၏။
အာနိသင်ကြီးမား၏။
ရဟန်းတို့ ရဟန်းသည် ဣဒ္ဓိပါဒ်လေးပါးတို့ကို ဆိုအပ်ပြီးသောနည်းဖြင့် ပွားများအပ်ကုန်သည်ရှိသော် ကြိမ်ဖန်များစွာ အလေ့အလာပြုအပ်ကုန်သည်ရှိသော် များပြားသော တန်ခိုးဖန်ဆင်းခြင်းကိုပြီးစေ၏။
ဗြဟ္မာပြည်တိုင်အောင် ကိုယ်ဖြင့် မိမိအလိုအတိုင်းဖြစ်စေနိုင်၏။
ရဟန်းတို့ ရဟန်းသည် ဣဒ္ဓိပါဒ်လေးပါးတို့ကို ဤဆိုအပ်ပြီးသောနည်းဖြင့် ပွားများအပ်၊ ကြိမ်ဖန်များစွာ အလေ့အလာပြုအပ်ကုန်သည်ရှိသော် အာသဝေါ တရားတို့ကုန်ခြင်းကြောင့် အနာသဝ၊ စေတောဝိမုတ္တိ ပညာဝိမုတ္တိဖြစ်သော အရဟတ္တဖိုလ်ကို မျက်မှောက်ဘဝ၌ပင် ကိုယ်တိုင်မျက်မှောက်ပြု၍ ရောက်၍နေနိုင်၏-ဟု ရဟန်းတို့အား ဘုရားရှင်ဟောတော်မူသည့်သုတ်။
-သံ၊၃၊၂၇၅-၈။
သံ၊မြန်၊၃၊၂၇၈-၂၈၂။
သံ၊ဋီ၊၂၊၅၁၈-၉။
-သံယုတ္တနိကာယ၊ မဟာဝဂ္ဂသံယုတ္တ၊ ၁၀-အာနာပါနသံယုတ္တ၊ ၁-ဧကဓမ္မဝဂ္ဂ၊ အဋ္ဌမသုတ်။
ဘုရားရှင် ကောသလနိုင်ငံ ... သီတင်းသုံးတော်မူစဉ် ပွားများအပ်, ကြိမ်ဖန်များစွာ အလေ့အလာပြုအပ်သော အာနာပါနဿတိဘာဝနာ၏ အကျိုးအာနိသင်ကြီးမားပုံ, ပွားများသည့်နေရာ, ကိုယ်ခန္ဓာအနေအထား ပွားများပုံ, အလောင်းတော်ဘဝ၌ ဤအာနာပါနဿတိဘာဝနာကို ပွားများခြင်းကြောင့် ကိုယ်ခန္ဓာနှင့် မျက်စိတို့ မပင်မပန်းဘဲ ဘုရားဖြစ်တော်မူခဲ့ပုံ အာနာပါနဿတိဘာဝနာ၏ အကျိုးကျေးဇူးများ, ဝေဒနာနုပဿနာရှုပုံ, ဆီမီးခွက်ဥပမာဖြင့် ဝေဒနာရှုပုံ, ကိလေသာအပူမီးတောက်များ ငြိမ်းပျောက်သွားပုံတို့ကို ရဟန်းတို့အား ဘုရားရှင် ဟောတော်မူသည့်သုတ်။
-သံ၊၃၊၂၇၄။
သံ၊မြန်၊၃၊၂၇၆။
သံ၊ဋီ၊၂၊၅၁၈။
-သံယုတ္တနိကာယ၊ မဟာဝဂ္ဂသံယုတ္တ၊ ၁၀-အာနာပါနသံယုတ္တ၊ ၁-ဧကဓမ္မဝဂ္ဂ၊ ဆဋ္ဌသုတ်။
ဘုရားရှင်က အရိဋ္ဌရဟန်းအား အာနာပါနဿတိကမ္မဋ္ဌာန်းကို အကျယ်အားဖြင့် အပြည့်အစုံ ဟောတော်မူသည့်သုတ်။
ဋီကာ၌ -နောနှင့် နနိပါတ်နှစ်မျိုး ပုစ္ဆာဇောတကအားဖြင့် တူကြောင်းဖွင့်ပြထား၏။
-သံ၊၃၊၂၈၃-၄။
သံ၊မြန်၊၃၊၂၈၅-၆။
သံ၊ဋီ၊၂၊၅၂၅။
-သံယုတ္တနိကာယ၊ မဟာဝဂ္ဂသံယုတ္တ၊ ၁၀-အာနာပါနသံယုတ္တ၊ ဒုတိယဝဂ္ဂ၊ ပဌမသုတ်။
ဘုရားရှင် ဣစ္ဆာနင်္ဂလနိဂုံး ဣစ္ဆာနင်္ဂလတောအုပ်၌ ဝါတွင်းသုံးလ ကာလ ပတ်လုံး တစ်ပါးတည်းကိန်းအောင်းတော်မူရာမှ ထွက်ကြွတော်မူလာရာ အချိန်ဝယ်ဝါတွင်းသုံးလပတ်လုံး အာနာပါနဿတိသမာဓိကို ရှုမှတ်နေပုံ၊ အာနာပါနဿတိ သမာဓိ ရှုမှတ်နည်း၊ အာနာပါနဿတိဖြင့်နေခြင်းသည် အရိယဝိဟာရ၊ ဗြဟ္မဝိဟာရ၊ တထာဂတဝိဟာရဖြစ်ပုံ၊ အရိယာပုဂ္ဂိုလ်များ ရဟန္တာအဖြစ်သို့ ရောက်နိုင်ပုံ၊ အာနာပါ နဿတိကို ပွားများ, ကြိမ်ဖန်များစွာ ပွားများမှုသည် ဒိဋ္ဌဓမ္မသုခဝိဟာရ သတိသမ္ပဇည အတွက်ဖြစ်ပုံတို့ကို ရဟန်းတို့အား ဟောတော်မူသည့်သုတ်။
အဋ္ဌကထာ၌-တိတ္ထိတို့ ချုပ်ချယ်ပြောဆိုခြင်းမှ လွတ်မြောက်နိုင်ပုံအစရှိ သည်တို့ကို ဖွင့်ပြထားပါသည်။
-သံယုတ္တနိကာယ၊ မဟာဝဂ္ဂသံယုတ္တ၊ ၁၀-အာနာပါနသံယုတ္တ၊ ဒုတိယဝဂ္ဂ၊ နဝမသုတ်။
အာနာပါနဿတိသမာဓိကို ပွားများအပ်, ကြိမ်ဖန်များစွာ (ပွားများမှုကို)ပြုသည် ရှိသော် သံသရာခရီးဆုံးရာ (နိဗ္ဗာန်)ကို ပိုင်းခြား၍ သိခြင်းငှာဖြစ်၏-ဟု ဟောတော်မူသည့်သုတ်။
-သံ၊၃၊၂၉၉။
သံ၊မြန်၊၃၊၃၀၀-၁။
သံ၊ဋ္ဌ၊၃၊၃၀၈။
သံ၊ဋီ၊၂၊၅၂၈။
-သံယုတ္တနိကာယ၊ မဟာဝဂ္ဂသံယုတ္တ၊ (၁၁) သောတာပတ္တိသံယုတ္တ၊ ၁-ဝေဠုဒွါရဝဂ္ဂ၊ ဒုတိယသုတ်။
ဘုရားရှင် ကောသလနိုင်ငံ ... သီတင်းသုံးတော်မူနေစဉ် သောတာပန် အရိယာသာဝက၏ အရည်အချင်း အကြောင်းဂုဏ်လေးပါးနှင့် အကျိုးဂုဏ်သုံးမျိုးတို့ကို အကျယ်တဝင့် ရဟန်းတို့အား ဘုရားရှင် ဟောကြားတော်မူသည့်သုတ်။
-သံ၊၃၊၂၉၉-၃၀၁။
သံ၊မြန်၊၃၊၃၀၀-၃။
-သံယုတ္တနိကာယ၊ မဟာဝဂ္ဂသံယုတ်၊ ၁၁-သောတာပတ္တိသံယုတ္တ၊ ၁-ဝေဠုဒွါရဝဂ္ဂ၊ တတိယသုတ်။
ဘုရားရှင် မဂဓနိုင်ငံ ရာဇဂြိုဟ်မြို့ ဝေဠုဝန်ကျောင်းတော်၌ သီတင်းသုံးနေတော်မူစဉ် ဒီဃာဝုဥပါသကာ ရောဂါအသည်းအသန်ဖြစ်နေ၍ ဖခင်ဇောတိကဥပါသကာ၏ ကျန်းမာရေးကို မေးမြန်းတော်မူပြီး ဒီဃာဝုဥပါသကာအား သောတာပတ္တိယင်္ဂတရားလေးပါးနှင့် ဝိဇ္ဇာဘာဂိယတရား (၆)ပါးတို့ကို နှလုံးသွင်းရန် ဘုရားရှင် မိန့်ကြားတော်မူ၍ ပြန်ကြွပြီး မကြာခင် ကွယ်လွန်ပုံ၊ ဩရမ္ဘာဂိယသံယောဇဉ်တို့ကို ပယ်ပြီးပုံ၊ ဗြဟ္မာပြည်၌ ပရိနိဗ္ဗာန်ဝင်စံပုံတို့ကို ဘုရားရှင်, ရဟန်းတို့အား မိန့်ကြားတော်မူပုံကို ပြဆိုထားပါသည်။
အဋ္ဌကထာ, ဋီကာတို့၌ ဖွင့်ဆိုချက် အနည်းငယ် ရှိပါသည်။
-သံ၊၃၊၂၉၈-၉။
သံ၊မြန်၊၃၊၂၉၉-၃၀၀။
သံ၊ဋ္ဌ၊၃၊၃၀၇-၈။
သံ၊ဋီ၊၂၊၅၂၇။
-သံယုတ္တနိကာယ၊ မဟာဝဂ္ဂသံယုတ္တ၊ ၁၁-သောတာပတ္တိသံယုတ္တ၊ ၁-ဝေဠုဒွါရဝဂ္ဂ၊ ပထမသုတ်။
အရိယာသာဝက၏ ဓမ္မလေးပါးနှင့် မပြည့်စုံသော စကြာမင်းသည် စကြာမင်း စည်းစိမ်ကို ခံစားပြီး နတ်စည်းစိမ်ခံစားနေရသော်လည်း အပါယ်လေးပါးမှ မလွတ်နိုင်။
အရိယာသာဝကသည် ဆွမ်းခံ၍ရသောဆွမ်းဖြင့် မျှတလျက် အမြိတ်အဆာမရှိသော သင်္ကန်းကို ဝတ်ရုံနေသော်လည်း အရိယဓမ္မလေးပါးနှင့် ပြည့်စုံသောကြောင့် အပါယ် လေးပါးမှ လွတ်မြောက်၏-ဟု လေးကျွန်းလုံးကို အစိုးရသော စကြာမင်းဘဝထက် အရိယဓမ္မလေးပါးကိုရသော အရိယာသာဝက က မြင့်မြတ်ပုံကို ဟောတော်မူသည့်သုတ်။
-သံ၊၃၊၂၈၄-၆။
သံ၊မြန်၊၃၊၂၈၆-၈။
သံ၊ဋ္ဌ၊၃၊၃၀၄-၅။
-သံယုတ္တနိကာယ၊ မဟာဝဂ္ဂသံယုတ္တ၊ ၁၀-အာနာပါနသံယုတ္တ၊ ဒုတိယဝဂ္ဂ၊ ဒုတိယသုတ်။
သကျနိုင်ငံ ကပိလဝတ္ထုမြို့ နိဂြောဓာရုံကျောင်းတော်၌ သီတင်းသုံးနေသော အရှင်လောမသကံဘိယထေရ်ကို မဟာနာမ် သာကီဝင်က သေခပုဂ္ဂိုလ်တို့၏နေခြင်း နှင့် ဘုရားရှင်တို့၏နေခြင်း တူ/မတူကို မေးမြန်းလျှောက်ထားရာ တခြားစီဖြစ်ပုံကို ဖြေကြားတော်မူပြီး အာနာပါနဿတိသမာဓိကို ပွားများသောသူသည် အာသဝေါ တရားတို့ ကုန်ခမ်းရန်ဖြစ်ပုံ၊ မျက်မှောက်ဘဝ၌ပင် သုခဝိဟာရအတွက်, သတိသမ္ပဇဉ် အတွက်ဖြစ်ပုံ၊ အာနာပါနဿတိသမာဓိကို အရိယဝိဟာရ, ဗြဟ္မဝိဟာရ, တထာဂတ ဝိဟာရ-ဟု ခေါ်ဆိုကြောင်း ဘုရားရှင်ဟောတော်မူပုံကို အရှင်လောမသကံဘိယထေရ် အကျယ် ဟောပြတော်မူသည့်သုတ်။
-သံ၊၃၊၃၄၃။
-သံယုတ္တနိကာယ၊ မဟာဝဂ္ဂသံယုတ္တ၊ ၁၁-သောတာပတ္တိသံယုတ္တ၊ ၄-ပုညာဘိသန္ဒဝဂ္ဂ၊ စတုတ္ထသုတ်။
မစင်ကြယ်သောသတ္တဝါတို့ စင်ကြယ်စေနိုင်သော, မဖြူစင်သော သတ္တဝါတို့ ဖြူစင်တောက်ပစေနိုင်သော ဝိသုဒ္ဓိဒေဝတို့၏ ဒေဝပဒတရား (၄)ပါးတို့ကို ရဟန်းတို့အား ဘုရားရှင်ဟောတော်မူသည့်သုတ်။
အဋ္ဌကထာ, ဋီကာတို့၌ ဒေဝ, ဒေဝပဒတို့ကို ဖွင့်ဆိုထားပါသည်။
-သံ၊၃၊၃၄၃-၄။
သံ၊မြန်၊၃၊၃၄။
-သံယုတ္တနိကာယ၊ မဟာဝဂ္ဂသံယုတ္တ၊ ၁၁-သောတာပတ္တိသံယုတ္တ၊ ၄-ပုညာဘိသန္ဒဝဂ္ဂ၊ ပဉ္စမသုတ်။
အထက်သုတ်ပါ ဒေဝပဒတရားတို့နှင့် ပြည့်စုံနေသောသူသည် မိမိ၌ ဒေဝပဒတရားတို့ ပြည့်စုံနေခြင်းကို သိမြင်နေပုံကို ရဟန်းတို့အား ဘုရားရှင် ဟောတော်မူသည့်သုတ်။
-သံ၊၃၊၃၄၄။
သံ၊မြန်၊၃၊၃၄၈။
-သံယုတ္တနိကာယ၊ မဟာဝဂ္ဂသံယုတ္တ၊ ၁၁-သောတာပတ္တိသံယုတ္တ၊ ၄-ပုညာဘိသန္ဒဝဂ္ဂ၊ ဆဋ္ဌသုတ်။
ဒေဝသဘာဂတရား (၄)ပါးနှင့် ပြည့်စုံသူကို နတ်တို့သည် နှစ်သက် ကုန်သည်ဖြစ်၍ သဘာတူသူအဖြစ်ကို ပြောဆိုကုန်၏ဟု ရဟန်းတို့အား ဘုရားရှင် ဟောတော်မူသည့်သုတ်။
(၇)သုတ် ရှိပါသည်။
-သံ၊၃၊၃၂၁-၃။
သံ၊မြန်၊၃၊၃၂၄-၅။
သံ၊ဋ္ဌ၊၃၊၃၁၇။
-သံယုတ္တနိကာယ၊ မဟာဝဂ္ဂသံယုတ္တ၊ ၁၁-သောတာပတ္တိသံယုတ္တ၊ ၃-သရဏာနိဝဂ္ဂ၊ ပဌမသုတ်။
ဘုရားရှင် သကျနိုင်ငံ ကပိလဝတ္ထုမြို့ နိဂြောဓာရုံကျောင်းတော်၌ သီတင်းသုံး နေတော်မူစဉ်-မြတ်စွာဘုရား ကပိလဝတ္ထုမြို့တော်သည် စည်ပင်ပြန့်ပွားနေပါ၏။
လူအများလည်း ပခုံးချင်းထိလုမတတ် သွားနေကြပါ၏။
လူမျိုးပေါင်းများစွာနေကြ ပါ၏။
လမ်းများကကျဉ်းမြောင်းလှပါ၏။
ဘုရားရှင်နှင့်သံဃာတော်များ ဖူးမြော်ပြီး ပြန်သွားသည့်အခါ လှည့်လည်ပြေးသွားနေသော ဆင်, မြင်းရထား, လှည်း, လူတို့နှင့် ပေါင်းဆုံမိပါ၏။
ထိုအခါ ဘုရား, တရား, သံဃာတော်၏ဂုဏ်ရည်တို့ကို အာရုံပြု၍ ဖြစ်ပေါ်နေသော သတိပျောက်သွားပါ၏။
ထိုအခါ တပည့်တော်ကွယ်လွန်သွားလျှင် လားရောက်ရာဂတိ တမလွန်ဘဝသည် အဘယ်သို့ဖြစ်ပါမည်နည်း မြတ်စွာဘုရား။
မဟာနာမ် သဒ္ဓါ၊ သီလ၊ သုတ၊ စာဂ၊ ပညာ စိတ်ကိုပွားများထားသောသူသည် ဤယခုဘဝ ခန္ဓာကိုယ်ကို ကွယ်လွန်ပြီးနောက် ကျီး၊ လင်းတ၊ စွန်ရဲ၊ အိမ်ခွေး၊ တောခွေး၊ ပိုးအမျိုးမျိုးတို့ စားသောက်ကြလိမ့်မည်။
အထက်သို့ ထူးခြားစွာ သွားလေ့ရှိသကဲ့သို့ သင့်အား မယုတ်ညံ့သော ကွယ်လွန်ခြင်းဖြစ်ပေလိမ့်မည်ဟု မဟာနာမ် သာကီဝင်အား ဘုရားရှင်ဟောတော်မူသည့်သုတ်။
-သံ၊၃၊၃၂၃။
သံ၊မြန်၊၃၊၃၂၅။
ဘုရားရှင် သကျနိုင်ငံ ... သီတင်းသုံးတော်မူစဉ် ဘုရားရှင်အား မဟာနာမ် သာကီဝင်က အထက်သုတ်တော်အတိုင်းလျှောက်ထားခြင်းကြောင့် မဟာနာမ် ဗုဒ္ဓါနုဿတိ၊ ဓမ္မာနုဿတိ၊ သံဃာနုဿတိ၊ သီလာနုဿတိဟူသော အနုဿတိလေးပါးတို့ကိုပွားများနေသော အရိယာသာဝကသည် နိဗ္ဗာန်၌စိတ်ညွတ်ကိုင်းရှိုင်းနေ၏။
အရှေ့အရပ်သို့ကိုင်းနေသော သစ်ပင်သည် အရှေ့ဘက်သို့ လဲကျသကဲ့သို့ သင့်အား မယုတ်မညံ့သောကွယ်လွန်ခြင်း ဖြစ်ပေလိမ့်မည်ဟု ဘုရားရှင်က ရှင်းလင်း ဟောကြားတော်မူသည့်သုတ်။
သံ၊မြန်၊၃၊၃၅၈။
-သံယုတ္တနိကာယ၊ မဟာဝဂ္ဂသံယုတ္တ၊ ၁၁-သောတာပတ္တိသံယုတ္တ၊ ၅-သဂါထာကပုညာဘိသန္ဒဝဂ္ဂ၊ နဝမသုတ်။
ဘုရားရှင် သကျနိုင်ငံ ... သီတင်းသုံးတော်မူနေစဉ် ဗုဒ္ဓ, ဓမ္မ, သံဃ အဝေစ္စ ပသာဒ၊ အရိယကန္တသီလ-ဟူသော တရားလေးပါးတို့နှင့်ပြည့်စုံသော အရိယသာဝကသည် သောတာပန္န၊ အဝိနိပါတဓမ္မ၊ သမ္ဗောဓိပရာယဏဖြစ်၏ဟု မဟာနာမ်သာကီဝင်အား ဘုရားရှင် ဟောကြားတော်မူသည့်သုတ်။
-အံ၊၂၊၂၅၁-၅။
အံ၊မြန်၊၂၊၃၂၇-၃၃၁။
အံ၊ဋ္ဌ၊၃၊၈၈-၉။
အံ၊ဋီ၊၃၊၁၈-၉။
-အင်္ဂုတ္တရနိကာယ၊ ဆက္ကနိပါတ ၁-ပဌမပဏ္ဏာသက၊ ၁-အာဟုနေယျဝဂ္ဂ၊ ဒသမသုတ်။
ဘုရားရှင် သကျနိုင်ငံ ... သီတင်းသုံးတော်မူနေစဉ် အရဟတ္တဖိုလ်ကိုရပြီး၍ သိက္ခာသုံးပါးကိုသိပြီးသော အရိယသာဝကသည် ဗုဒ္ဓါနုဿတိ၊ ဓမ္မာနုဿတိ၊ သံဃာ နုဿတိ၊ သီလာနုဿတိ၊ စာဂါနုဿတိ၊ ဒေဝတာနုဿတိ-ဟူသော အနုဿတိတို့ကို ပွားများ၍နေ၏-ဟု အနုဿတိခြောက်ပါး ပွားများပုံအကျယ်ကို မဟာနာမ် သာကီဝင်အား ဘုရားရှင်ဟောတော်မူသည့်သုတ်။
-အံ၊၃၊၅၅-၇။
အံ၊မြန်၊၃၊၅၆-၇။
-အင်္ဂုတ္တရနိကာယ၊ အဋ္ဌကနိပါတ၊ ၁-ပဌမပဏ္ဏာသက၊ ၃-ဂဟပတိဝဂ္ဂ၊ ပဉ္စမသုတ်။
ဘုရားရှင် သကျနိုင်ငံ ... သီတင်းသုံးတော်မူနေစဉ် မဟာနာမ်သာကီဝင်၏ မေးလျှောက်ချက်အရ ဥပါသကာ၊ ဥပါသိကာ၏ သီလ၊ အတ္တဟိတဥပါသကာ၊ အတ္တဟိတ ပရဟိတ ဥပါသကာဖြစ်ပုံအကျယ်ကို ဝေဖန်၍ ဘုရားရှင်ဟောတော်မူသည့်သုတ်။
-အံ၊၃၊၅၃၀-၄။
အံ၊မြန်၊၃၊၅၁၈-၅၂၀။
အံ၊ဋ္ဌ၊၃၊၃၄၄-၅။
အံ၊ဋီ၊၃၊၃၅၇-၈။
-အင်္ဂုတ္တရနိကာယ၊ ဧကာဒသကနိပါတ၊ ၂-အနုဿတိဝဂ္ဂ၊ ပထမသုတ်။